بیرلشمیش میللت‌لر تشکیلاتی‌نین، قیبریس موضوعسون‌داکی گیریشیملرینی سورعتلندیریر.
باش کاتیب بان کی موون، نیویورکدا بیرلشمیش میللت‌لر تشکیلاتی مرکزینده قیبریس روم بؤلومو لیدری نیکوس آنانستاسیادیس ایله 20 دقیقه داوام ائدن گؤروشمه‌دن سونرا یازیلی آچیقلاما ائتدی.
بان کی موون، قیبریس خصوصی مصلحتچی‌سی اسپن بارت اید-نین ده قاتیلدیغی گؤروشمه‌ده، قیبریس مسئله‌سینده یازیلان ایرلیلمگی اله آلدیق‌لارینی ایضاح ائتدی.
کئچن ایلدن بری آلینان مسافه‌دن دویدوغو ممنونیتی دیله گتیرن بان کی موون، قارشی‌لیق‌لی اینام، قرارلیلیق و یاخشی نیت موحیطی‌نین میدانا گلدیگینی ایفاده ائتدی.
روم لیدر آناستاسیادیس ده، قیبریس پروبلمینه ایل سونونا قدر حلّین مومکون اولدوغونو ساووندو.
باش کاتیبه روملارین فیکیرلرینی ایضاح ائدن هر هانسی بیر متن وئریب وئرمه‌دیگی یولون‌داکی بیر سوال اوزرینه آناستاسیادیس، "بو دوغرو زاماندا ائدیله‌جک" ایفاده‌سینی ایستیفاده ائتدی.
روم لیدر، بو (بازار ائرته‌سی) گئجه امنیت شوراسی‌نین دایمی عضو‌لرینه بیر یئمک وئره‌جک.
آنانستاسیادیس‌ین، 23 سپتامبردا ده بیر مطبوعات کونفرانسی ائتمسی گؤزلنیلیر ..
آمریکا باشقان کؤمکچی‌سی جو بایدن دا قیبریس موضوعسوندا دؤوره‌یه گیریر. بایدن، نیویورکدا هم آناستاسیادیس، هم ده شما‌لی قیبریس تورک جمهوریتی(KKTC) پرزیدنتی مصطفی آکینجی ایله آیری-آیری گؤروشمه پلانلاشدیریر.
بو آرادا آکینجی دا، دانیشیق‌لاردا 4 باش‌لیقدا ایره‌لیلمه تامین ائدیلمه‌سینه باخمایا‌راق، هله راضیلاشیلامایان نقطه‌لر اولدوغونا دقت چکدی.
آکینجی، سیاسی حلّین ایل سونونا قدر تامین ائدیلمه‌سی حالیندا، قوروجو آنایاسا و فدرال قانون‌لارین یازیمی کیمی تکنیکی ایش‌لرین گله‌جک ایله اوزایابیله‌جگینی قید ائتدی.
بیرلشمیش میللت‌لر تشکیلاتی باش کاتیبی‌نین قیبریس اؤزل موشاویری اید ایسه، حلّی‌نین درحال کؤشه‌باشیندا اولمادیغینی، اورتادا حلّ ائدیلمه‌سی لازیم اولان جیدی مسئله‌لر اولدوغونو سؤیله‌دی
اید، کاتیمرینی قزئتینه وئردیگی موصاحیبه‌ده، "من اوپتیمیست دئییلم، آنجاق آکینجی و آناستاسیادیس آچیقلاما‌لاریندا حلّین مومکون اولدوغونو دیله گتیریر، من ده اونلارلا هم فیکیر اولورام" دئدی.
